
CORBUL - O ALTĂ 
HIEROGLIFĂ A BIVALENTULUI ZALMOXIS 
Simbolurile-ARHEI ale/ai cosmosului gândirii umane nu au deplină forţă, decât 
atunci când sunt, ca şi în Poezie, viguros ambigue/ambigui – adică, de fapt, deplin 
sintetice/sintetici (după „tipicul” hegel-ian: teză, antiteză, sinteză), conţinând, în 
acelaşi corpus ideatico-imagistic, şi o afirmaţie ipostazială, şi contrariul ei – 
transcense, ambele, într-o armonioasă re-ipostaziere superioară, într-o re-
semantizare cosmică, de o amploare ameţitoare,  tinzând spre infinit! Numai aşa 
avem garanţia provenienţei lor divine şi, deci, a puterii lor de intervenţie divină, în 
favoarea noastră – a puterii lor de a exista în zona divină, de a acţiona, pentru 
tămăduirea mentalului şi Duhului nostru, în zona divină, de a „negocia” şi 
„media”, pentru ieşirea noastră, din capcana înţepenirii în unilateralitatea 
percepţiei cosmice, degenerate – şi pentru re-plasarea noastră în originarul divin, 
eliberat de orişice necesitate vulgară. Doar când Arheii ne oferă şansa trăirii, 
concomitente, în ambele lumi/cosmosuri (cel senzorial-pseudo-real şi cel divin-
transcens, „intrat prin oglindă în mântuit azur”)  - ei/ARHEII îşi împlinesc, cu 
desăvârşire, funcţia soteriologică şi funcţia taumaturgico (miraculos vindecătoare 
de chtonian/terestricitate!)-vaticinaro-divină.  
Cel puţin de vreun veac şi jumătate încoace, hieroglifa CORBULUI este dificil de 
descifrat, mai cu seamă în zona europo-atlantică (dar şi într-o destul de importantă 
parte din Asia: spre exemplu, în India, prin Mahabharata, unde corbii sunt 
socotiţi doar „mesagerii morţii”, sau în Laos, unde „apa spurcată de corbi nu mai 
poate fi folosită în ritual”  - cf. Jean Chevalier /Alain Gheerbrant – Dicţionar de 

simboluri, Editura Artemis, 1994, vol. I, p. 365): romanticii veacului al XIX-lea 
(şi, mai cu seamă, E.A. Poe, cu al său, poate prea celebru poem, „Corbul”...: 
„Gânduri rânduiam, şi vise, doruri, şi nădejdi ucise, /Lângă vorba ce-o rostise 
CORBUL NOPŢII, COBITOR  /CIOCLU CHEL, SPECTRAL, SINISTRU, 
BĂDĂRAN ŞI COBITOR /Vorba Never - Nevermore” – s.n.) au contribuit, din 
plin, la descifrarea acestui simbol aviar, în cheie (aproape) exclusiv negativă şi 
nocturnă: „pasăre de rău augur, pasărea neagră, care planează peste câmpurile 
de luptă, pentru a se îmbuiba cu hoituri”1. 
Nu trebuie să uităm că, la această descifrare unilaterală, deci, greşită şi 
pauperizatoare (din punct de vedere semantic şi vindecător-taumaturgic!), a 
Arheului-CORB a contribuit, din plin, şi Vechiul Testament, prin mitul despre 
Potop şi Noe  (mai exact, prin stabilirea arbitrară a preeminenţei funcţiei solare a 
PORUMBELULUI  - purtător al „ramurii verzi de măslin”, asupra funcţiei 
funebre a CORBULUI  - suspicionat, deductiv, de cantonare, cu obstinare, în 
zona cadavrelor plutitoare – şi „blestemat de Noe, pentru că nu s-a întors la 
corabie, să vestească retragerea apelor, după potop. L-a blestemat să nu aibă 
cuib în care să poată trăi, să depună ouăle în  cuiburi străine, ca să i le clocească 
alte păsări, SĂ NU MAI FIE ALB, CI NEGRU, cum îi este inima, să fie de rău 
augur celor ce-l văd, să vestească vreme rea şi să fie necrofag” – cf. Romulus 
Vulcănescu, Mitologie română, E.A.R.S.R., 1985, p. 531); de reţinut că, şi-n 
tradiţia biblică, se afirmă despre CORB că, la început, a fost alb-solar, şi că doar 
accidentul diluvial, prin Noe cel vindicativ, îi modifică şi culoarea, şi semantica 
solar-pirică:  
“6. Şi a fost că după patruzeci de zile a deschis Noe fereastra corăbiei pe care o 
făcuse 
7. şi a trimis corbul să vadă dacă apele au scăzut. Şi ieşind acesta, nu s'a mai 
întors, până ce apele-au secat pe pământ. 
8. Şi după el a trimis porumbelul ca să vadă dacă apele au scăzut de deasupra 
feţei pământului. 
9. Dar porumbelul, negăsind loc de odihnă pentru picioarele sale, s'a întors la el 
în corabie; căci încă era apă pe toată faţa pământului. Şi [Noe] a întins mâna şi 
l-a apucat şi l-a băgat la el în corabie. 
10. Şi aşteptând încă alte şapte zile, din nou a trimis porumbelul din corabie. 
                                                          
1
 - Cf. Jean Chevalier /Alain Gheerbrant, ibidem. 

11. Şi porumbelul s'a întors la el spre seară; şi iată, avea în cioc o ramură verde 
de măslin. Atunci a cunoscut Noe că apele se scurseseră de pe faţa pământului”. 
 
Această contradictorialitate semantic-funcţională a CORBULUI este remarcată şi 
de către etnografii şi etnologii români: „Simbolismul corbului la români este 
ÎNCĂRCAT DE CONTRADICŢII, pentru formă, culoare, funcţiunea atributele 
şi semnificaţiile ce i-au fost acordate. E când o pasăre mare (corbul), când una 
mică (cioara). În general e negru, rar sur şi foarte rar alb. Culoarea neagră e 
asemenea Haosului, înaintea creaţiei cosmosului, mediului germinativ al lumii; 
culoarea sură a a pământului ce poate fi fertilizat, iar culoarea albă a creaţiei, a 
naşterii şi renaşterii ” – Romulus Vulcănescu, idem, p. 530. 
Şi în alchimie, se sugerează dualitatea funcţională a CORBULUI – dar cu accente 
mistic-ermetic-oculte, legate de misteriul renaşterii-ca-transfigurare/sublimare: 
„Alchimiştii au asociat întotdeauna faza putrefacţiei şi a materiei la negru cu un 
corb, numind-o CAP DE CORB. Ea este leproasă şi trebuie albită, spălând-o de 
şapte ori în apele Iordanului. Îmbibările, sublimările, distilările se fac de la sine 
numai cu ajutorul focului. Aşa se explică reprezentarea deosebit de frecventă a 
negrului volatil pe planşele vechilor tratate de ştiinţe ermetice” – cf. Dom 
Antoine-Joseph, Dictionnaire Mitho-hérmétique, Paris,  1787, reeditare Paris, 
1936. 
CAPUL DE CORB este Capul ambiguităţii (expirat-transcense!) a lui Harap-
Alb – acel Cap FALS/PROFAN (non-iniţiat întru DEMIURGIA COSMICĂ!) - 
CAP care trebuie tăiat, spre a elibera energiile solare ale CAPULUI DE 
INIŢIAT-ÎMPĂRAT! 
Contradictorialul, în stabilirea forţei de Duh a Arheilor,  nu este deloc 
minimalizator de semantică, ci, dimpotrivă, vesteşte o zonă de foarte intensă 
efervescenţă a semanticii, o zonă de foarte veche semantizare viguros-ambiguă!  
Dar avem nevoie şi de suportul demonstrativ al dualităţii şi ambiguităţii - pentru 
a deveni credibili, în această epocă a celei mai incredibile profanări şi 
înjosiri/degradări, infectări a lumii cu pozitivism, cu materialism, cu anti-
spiritualism şi, deci, cu un scepticism jenant-vulgarizator, împins până la 
imbecilizare exasperantă, până la aberaţie negativistă. 
...Din fericire, mai avem (şi, relativ,  păstrăm!) şi mitologia/tradiţia dacico-
zalmoxiană (în mod fals, disjunsă de mitologia greco-romană, în care, de fapt, 

toate ipostazele divine sunt împrumutate din Dacia sudică şi nordică!) – adică, mai 
exact, a familiei spiritual-fraterne GETO-GOTICE! Românii-daci şi irlandezii-
celţi sunt singurele neamuri, din Europa, care mai păstrează, şi în veacul nostru (de 
uitare letală a identităţii spirituale!), simbolistica SOLARĂ şi PIRICĂ a 
CORBULUI – ca „Pasăre a Focului”!  
„În mitologia celtică, zeițele Badb și Morrigan, personificări ale războiului și 
regine ale fantomelor - apar pe câmpul de luptă sub forma a trei astfel de păsări 
– corbi (…) În mitologia nordică, cei doi corbi ai zeului Odin, Hugin și Munin 
ÎL ÎNȘTIINȚEAZĂ PE STĂPÂNUL LOR DESPRE CEEA CE SE ÎNTÂMPLĂ 
ÎN LUME. Tot în mitologia celtică, corbul este un SIMBOL AL LUI LUG, ZEU 
OMNISCIENT, și asta datorită faptului că fiind pasăre reprezintă CELESTUL 
ȘI LUMINA, IAR PRIN CULOAREA SA REPREZINTĂ TERESTRUL ȘI 
TENEBRELE (…)Cuvântul celtic pentru corb este “bran”. El înseamnă 
PROTECŢIE, INIŢIERE ŞI VINDECARE, PRECUM ŞI PURTĂTOR DE 
ÎNTELEPCIUNE. Locuitorii din Cornwall îşi închipuiau că zborul unui corb 
deasupra unei case aducea noroc şi cine omora făptura magică avea să sufere 
îngrozitor. Eroul Bran îl desemnează pe PĂSTRĂTORUL MEMORIEI 
ANCESTRALE, pe ÎNŢELEPTUL SUPREM. Asta cu atât mai mult cu cât 
CAPUL SĂU, RECIPIENT AL INTELIGENŢEI, a fost îngropat în sacrul 
munte alb londonez. Corbii încă se mai perindă pe acolo, în Turnul Londrei, şi 
se crede că menţin vie inteligenţa lui Bran. Adesea ANIMAL PROFETIC, unele 
tradiţii gallice culese de Pseudo-Plutarh relatează că un stol de corbi a indicat 
locul unde urma să fie întemeiat oraşul Lugdunum/Lyon (…). Corbii sunt şi 
tovarăşii lui Wotan, stând aşezaţi pe tronul său. UNUL ESTE HUGINN, 
SPIRITUL, CELĂLALT ESTE MUNINN, MEMORIA. CEI DOI AR 
REPREZENTA PRINCIPIUL CREAŢIEI, SPRE DEOSEBIRE DE LUPII LUI 
ODIN, CARE AR FI PRINCIPIUL DISTRUGERII. Odin îi trimitea in fiecare zi 
să scruteze împrejurimile, după care aceştia se întorceau la el împărtăşindu-I 
informaţiile adunate. Valkyriile se puteau preface şi ele în corbi. MESAGERI AI 
ZEILOR, CU CAPACITATE PROFETICĂ, au un rol fundamental în practicile 
şamanice. În Edda poetică, mai precis în poemul “Grimnismal”, chiar şi 
WOTAN APARE ÎN IPOSTAZA DE ZEU-CORB. Capacitatea lui Odin de a-şi 
trimite gândul şi mintea departe s-ar putea lega de călătoria pe care o săvârşesc 
şamanii când sunt în transă, de unde şi temerea că cei doi corbi nu s-ar mai 
întoarce. Pe de altă parte, se poate ca tovarăşii lui Odin să fi ocupat un loc 
important în mitologie mai devreme de secolele 9-10, când au fost adoptate cele 
două nume ca representative pentru puterile intelectuale ale zeităţii. Simbolismul 
corbului în lumea germanică include şi stindardul corvin, un steag ţesut de aşa 

natură încât la fluturarea sa în aer să pară ca şi cum ar imita zborul păsării. De 
asemenea Huginn şi Muninn invocă şi conceptele de “FYLGJIA” 
(METAMORFOZĂ, NOROC ŞI SPIRIT PROTECTOR) SAU “HAMINGJA” 
(DUBLUL FANTOMATIC AL UNEI PERSOANE) […].Şi grecii şi romanii 
subliniază acelaşi simbolism pozitiv întâlnit până acum. Este ANIMALUL 
SOLAR AL LUI APOLLO, DAR ÎL REGĂSIM ŞI PE LÂNGĂ ATHENA. 
Apollo, zeu oracular de primă mână, apreciază animalul pentru 
LOCVACITATEA ŞI ISTEŢIMEA SA. După Strabon, corbii sunt cei care 
stabilesc amplasarea centrului lumii la Delphi, ca MESAGERI AI ZEILOR, 
ÎNZESTRAŢI CU FUNCŢII PROFETICE “ – cf. Irina-Maria Manea, Istoria 
mitică a unui mesager divin, în historia.ro. 
Şi, apoi: 
“În majoritatea credinţelor ce-l privesc, corbul apare ca un erou solar, adesea 
demiurg sau mesager divin, oricum ghid, ba chiar ghid al sufletelor în ultima lor 
călătorie, deoarece, fiind psihopomp, descoperă fără greş tainele întunericului. 
Aspectul lui pozitiv pare legat de credinţele popoarelor nomade, vânători şi 
pescari, pe când cel negativ se iveşte odată cu viaţa sedentară şi dezvoltarea 
agriculturii”– cf.Cătălin Stănculescu, art. Corbul – din lumină în întuneric, în 
mythologica.ro. 
Da, iată ce se poate strânge, în domeniul „corvinesc”, dacă se analizează zona de 
Duh vest-celtică, dar şi aceea de centru şi est-europeană (traco-greco-romană):   
a-CORBUL este simbol al omniscienţei (“și asta datorită faptului că fiind 
pasăre reprezintă celestul și lumina, iar prin culoarea sa reprezintă terestrul și 
tenebrele”). Cuvântul “CORB”, la celţi,  “înseamnă protecţie, iniţiere şi 
vindecare, precum şi purtător de întelepciune”,  dar simbolistica lui se amplifică 
şi modulează, devenind: 
b-“păstrător al memoriei ancestrale, înţelept suprem”;  
c-“animal profetic”; 
d-“tovarăş al lui Wotan”, în dublarea ipostazială: “unul este Huginn, spiritul, 
celălalt este Muninn, memoria”. Mai departe, afirmaţiile sunt greşite: “Cei doi ar 

reprezenta principiul creaţiei, spre deosebire de lupii lui Odin, care ar fi 
principiul distrugerii”: nu, Lupul Fenrir/Lupul cu Pântece de Dragon, atât la celţi, 
cât şi la daci (adică, la marele popor geto-gotic!) este ipostază ambivalent-
semantică, foarte apropiată de aceea a Lui Hristos: înghite lumea coruptă de 
întuneric, o supune taumaturgiei soteriologice în pântecele dragonic, după care o 
regurgitează mântuită/o redă funcţiei ei cosmice, deplin purificată! Ca urmare, noi 
considerăm că Lupul şi Corbul sunt DUBLĂ IPOSTAZIERE A 
ACELEIAŞI…DUBLE FUNCŢII MITO-DEMIURGICE! 
e-tot dublu ipostazial: “mesageri ai zeilor, cu capacitate profetică” – şi, foarte 
important, pentru demonstraţia noastră: “În Edda poetică, mai precis în poemul 
“Grimnismal”, chiar şi WOTAN APARE ÎN IPOSTAZA DE ZEU-CORB”…De 
fapt, cum vom vedea şi mai jos - DOI CORBI! Unul al Luminii şi unul al 
Întunericului (Întuneric pregătitor al RESURECŢIEI! 
f-“Huginn şi Muninn invocă şi conceptele de “FYLGJIA” (METAMORFOZĂ, 
NOROC ŞI SPIRIT PROTECTOR) SAU “HAMINGJA” (DUBLUL 
FANTOMATIC AL UNEI PERSOANE) 
g-La greci şi la romani (se zice!) este subliniat simbolismul pozitiv al Corbului 
(dar şi DUBLU IPOSTAZIAL!): “animalul solar al lui Apollo, dar îl regăsim şi 
pe lângă Athena”. Totuşi, trebuie să remarcăm, încă  de pe acum, că nu poţi rosti 
numele lui Apollon/DIURNUL/SOLARUL, fără să-ţi vină pe buze, în mod 
automat, şi acela al lui Artemis/NOCTURNA/SELENARA…  
Ca şi în Vestul Europei, şi în zona estică se subliniază aspectele sapienţiale şi 
vaticinare ale Corbului: “locvacitate şi isteţime”  - precum şi, în ipostaza redublată 
(deocamdată, doar imaginar-iconic): “mesageri ai zeilor, înzestraţi cu funcţii 
profetice”! 
h-…“animal psihopomp”. 
De reţinut (pentru meditaţie…) şi afirmaţiile lui Cătălin Stănculescu, conţinând o 
încercare de motivaţie a apariţiei preeminenţei simbolosticii negative a 
CORBULUI, asupra celei positive (pe noi, de fapt, nu ne interesează nici una, nici 
 7 
 
alta, separat! - pentru că noi considerăm că UNA NU POATE EXISTA FĂRĂ 
CEALALTĂ, la modul Arheico-Mitologic!): datorită vânătorilor şi pescarilor, 
CORBUL ar avea ipostazierea pozitivă, iar sedentarii ar fi cei vinovaţi de 
amputarea CORBULUI, de ipostaza pozitivă şi trecerea pe “releul” exclusiv 
negativ…O teorie destul de slab întemeiată logic, având în vedere că lumina solară 
este necesară şi iubită/adorată, cel puţin la fel de intens (cât este de către vânători şi 
pescari) şi agricultorilor/de către agricultori! 
…Să vedem, însă, cum este văzut CORBUL în zona pur dacică. Pentru a stabili 
profilul arheic al CORBULUI la daci, ne vom folosi de un interesant (deşi cam 
emfatic, în stil…) studiu (semnat, se pare, cu pseudonim: “Eliszar”), apărut atât 
într-o revistă basarabeană (Basarabia literară), din 6 noiembrie 2009, cât şi într-o 
revistă online, din România “îngrăniţată” 
(cersipamantromanesc.wordpress.com) – din care studiu vom selecta, destul de 
drastic şi de categoric: 
“Dacii au fost singurul popor  a căror credinţă depăşea marginile propriei ţări, 
cât şi marginile pământului. Credinţa lor a fost una universală. PE ACELEASI 
BASORELIEFURI MAI ÎNTÂLNIM  DOUĂ REPREZENTĂRI A CĂROR 
ÎNŢELEGERE APARŢINE DOAR INIŢIATILOR. ESTE VORBA DE 
PASĂREA PHOENIX, PE CARE MULŢI ISTORICI AU DESCRIS-O CA 
FIIND UN VULTUR. CEA DE A DOUA ESTE UN CORB. (…)PASĂREA 
PHOENIX REPREZENTA RENAŞTEREA SPIRITUALĂ A UNUI POPOR. Un 
monument extrem de important în acest sens îl reprezintă CELEBRUL TEZAUR 
DE LA PIETROASA, CĂRORA ISTORICII ROMÂNI, ÎN NEŞTIINŢA LOR 
SAU ÎN REAUA LOR CREDINŢĂ, I-AU SPUS <CLOŞCA CU PUII DE AUR>, 
CÂND, DE FAPT, EA REPREZINTĂ PASĂREA NEMURITOARE ŞI PUII 
SĂI, SIMBOL AL RENAŞTERII PERMANENTE A POPORULUI NOSTRU.  
Iar cea de a doua pasăre (n.n.: noi credem că este, de fapt, aceeaşi PASĂRE A 
NEMURIRII, dublu ipostaziată!), CORBUL, ESTE ÎNTÂLNIT, MEREU, CA 
UN MESAGER ÎNTRE LUMEA CELOR VII ŞI LUMEA CELOR PLECAŢI 
DE AICI, DACII FIIND CONVINŞI CĂ NU EXISTĂ MOARTE, CI DOAR O 
TRECERE CĂTRE VIAŢA ADEVĂRATĂ. Să nu uităm că, după mai bine de 
1000 de ani, CORBUL va deveni simbolul uneia dintre cele mai renumite familii 
nobile din Transilvania, familia Huniazilor, care a dat naţiunii române pe cel 
mai viteaz conducător de oşti, Iancu de Hunedoara”. 

Şi, autorul revine, destul de straniu (aparent!), la…CEI DOI CAVALEREI 
DANUBIENI! 
“Cei doi Zamolxis, simbol al libertăţii 
Una dintre cele mai misterioase religii cu rădăcini în Dacia preistorică şi a cărei 
continuitate a atins secolul XIX, a fost Cultul Cavalerilor Danubieni. Singurele 
mărturii existente sunt nişte basoreliefuri şi nişte monumente. În comparaţie cu 
alte monumente religioase, cele închinate cultului Danubian sunt turnate în 
plumb, material care, în credinţa strămoşilor noştri aparţinea lui Zamolxis. Până 
la ora actual, monumentele conţin secvenţe cu un singur Cavaler, cu doi 
Cavaleri şi o Mare Zeiţă şi cu scena unui banchet sacru, oferit învingătorilor. 
După cum se ştie, dacii erau unul din puţinele popoare care nu ciopleau chip 
pentru zeii lor. Moda asta a fost introdusă de romani, mai precis de coloniştii 
veniţi în Dacia. Fiecare din scenele reprezentate sunt o continuare a cultului lui 
Zamolxis, mai exact, o preluare a acestui cult de către învingători şi de către 
popoarele cucerite de ei. Romanii au făcut mai mult: au recunoscut 
superioritatea lui Zamolxis, a straniului Cavaler Danubian, punându-şi 
principalii zei în urma acestuia, pe diferite monumente. (…) Basoreliefurile în 
care apar cei doi cavaleri şi Marea Zeiţă îi reprezintă pe cei doi gemeni Zamolxis 
care, împreună cu Zeiţa Bendis, ocrotitoare a Daciei, au format prima trinitate 
de dinaintea creştinismului, arătând, totodată, şi dorinţa reîntregirii ţării” etc. 
etc. Şi, în fine: “Cei doi Cavaleri erau inarmati fie cu o lance, fie cu securea 
dublă, având pe cap nu cuşma dacilor, ci misterioasa bonetă frigiană, căciula 
roşie, simbol al luptei pentru cucerirea libertăţii…” etc. etc. Şi, în fine: 
“Neofiţii treceau probe de curaj şi mureau simbolic 
Unul dintre elementele misterioase ale cultului era faptul ca iniţiaţii nu 
consumau niciun fel de carne, ci doar peşte, aliment care purifica trupul, 
alungând demonii. Ne mai mirăm, oare, că dacii au fost creştinaţi atât de uşor de 
Apostolul Andrei, când aceştia posedau, înainte de venirea discipolului lui Iisus, 
toate elementele creştine? 
Din păcate, la ora actuală nu au fost descoperite temple ale cultului Danubian, 
dar se presupune că acestea s-ar fi aflat în munţi, în peşteri greu accesibile 
neofiţilor. Cei care doreau să devină Cavaleri ai Libertăţii, respectiv ai Ordinului 
Danubian, trebuiau să treacă anumite teste, examenul final fiind dat în zona 
muntoasă, unde viitorul cavaler urma un ritual de purificare şi renaştere 
spirituală. În basoreliefuri, apare ritualul de înghiţire a candidatului de către un 
dragon (balaur, în credinţele populare), urmată de sosirea unui Cavaler al 
Ordinului,  care învingea balaurul, simbol al răului (n.n. : paznic al misterelor 

sacrale, devenit simbol al Misterului Sacral Demiurgico-Resurecţional 
ETERN!) şi îl scotea din burtă pe viitorul cavaler, care învia şi devenea unul 
dintre membrii ordinului, purificat de însuşirile negative. 
Ei învingeau întotdeauna 
Mai mult, în rândurile danubienilor erau acceptaţi numai nobili. Şi asta nu 
dintr-o discriminare de rasă, ci pentru că meseria nobililor era războiul. 
Oamenii liberi munceau pământul şi doar în caz de primejdie veneau sub arme, 
pe când nobilii se pregăteau permanent în arta războiului. Ordinul Cavalerilor 
Danubieni reprezenta elita ţării, îi reprezenta pe cei mai buni războinici sşi pe 
marii preoţi, păstrători ai ritualurilor strămoşeşti. Şi nu intervenea într-o luptă 
decât atunci când era ameninţată însăşi integritatea ţării. Pentru că una din 
condiţiile de supravieţuire era anonimatul. Să nu uităm că, după mai bine de 13 
secole, îi vom întâlni pe aceşti cavaleri, reorganizaţi sub Ordinul Dragonului, 
ordin a cărei paternitate şi-au însuşit-o maghiarii şi popoarele germanice, ordin 
din care au făcut parte toţi marii noştri domnitori, din toate cele trei ţări 
române” – cf. Eliszar, art. Cultul Cavalerilor Danubieni, în 
cersipamantromanesc.wordpress.com. (dar şi în Basarabia Literară, 6 
noiembrie 2009). 
Adevărat! Ordinul DRAGONULUI îi ocultează, de fapt (păstrându-le nobila 
sacralitate!), pe CEI DOI CAVALERI DANUBIENI/ZALMOXIENI! Deci, 
cade (în mod definitiv!) aşa-zisa “preeminenţă” a Luxemburgului, despre care 
se tot afirmă că i-a “alduit” cavaleri ai DRAGONULUI, pe voievozii noştri 
valahi (voievozi care se numeau “Drăculeşti”, încă dinante de a “umbla” pe la 
Luxemburg…!2). 
                                                          
2
 - „ORDINUL DRAGONULUI (în latină Societas Draconistrarum) a fost un ordin militar 
asemănător Ordinului Templierilor, ce s-a instituit în zona centrală a Europei. A fost creat de 
împăratul Sigismund de Luxemburg în anul 1408, în principal pentru a proteja creștinătatea 
de amenințarea otomană. Printre membrii acestui ordin cavaleresc s-a numărat și voievodul 
muntean Vlad al II-lea Dracul, acesta fiind înnobilat în 1431 la Nürenberg de către 
Sigismund de Luxemburg. La scurt timp însă, în 1436, numele lui a fost șters de pe lista 
cavalerilor. În anul 1432, la numai un an de la înnobilare, contrar statutului creștin al 
Ordinului care avea ca scop protejarea creștinătății de păgâni, în speță de amenințarea 
otomană, Vlad i-a condus personal pe turcii care au asediat și incendiat Cetatea Severinului, 
fiind uciși toți cavalerii teutoni din cetate” -  cf. wikipedia. După noi, este clar că Vlad al II-lea 
Dracul nu se simţea întru nimic obligat Vestului (în speţă, Luxemburgului…), pentru că el se ştia 
drept Cavaler Danubian/Zalmoxian/al Dragonului DACIC (…cu mult înainte de a exista 

Păcat că autorul articolului (citat, selectiv, de noi) nu are o rigoare logică şi 
hermeneutică desăvârşită… -  altfel ar fi “legat” mult mai bine (până 
la…”suprem”!) simbolistica pusă în discuţie. Noi credem că, de fapt, Pasărea 
Nemuririi/PHOENIXUL este, de fapt, CORBUL! La fel, suntem convinşi că, în 
mitologia dacilor, Dubla Ipostaziere Zalmoxiană (CEI DOI CAVALERI 
DANUBIENI, unul cu faţa îndreptată, tip “Ianus bifrons”, către înainte-lumină-
viitor [la modul VATICINAR], celălalt cu faţa îndreptată către înapoi-întuneric-
trecut [la modul MNEZIC!] este reprezentată, de fapt, prin DOI CORBI! 
Simbol/simboluri al/ale VIGILENTEI  VEGHERI (de esenţă 
SACERDOTALĂ3!) , ASUPRA PURITĂŢII ÎNALT-SACRALE, ASUPRA 
                                                                                                                                                                                           
“Ordinul Dragonului Luxemburghez”!), iar nu “cocoloşitor şi linguşitor” de jefuitori şi asasini  
cavaleri teutoni…precum a fost şi cazul aşa-zişilor “cavaleri cruciaţi”, care şi-au aflat ca 
duşmani supremi nu pe otomani, ci pe …ORTODOCŞII DIN IMPERIUL BIZANTIN, pe care 
i-au măcelărit şi jefuit cu barbarie de nedescris!  - încă din 1095, dar, mai cu seamă, în debutul 
“Cruciadei” a IV-a: “În iunie 1203, cruciații au sosit la Bosfor lângă Constantinopol la bordul 
corăbiilor venețiene. Au debarcat și au făcut tabăra. După un atac naval și terestru, au cucerit 
Constantinopolul. Cruciații au cerut plata a 200 000 de mărci şi s-au retras așteptându-și 
banii. În ianuarie 1204, nobilii bizantini au ridicat obiecții la suma colosală și s-a ajuns la un 
asediu scurt în aprilie 1204. CRUCIAȚII AU RECUCERIT CAPITALĂ BIZANTINĂ ȘI L-
AU JEFUIT CU VIOLENȚĂ. Venețienii au fondat Imperiul Latin de Constantinopol , care a 
existat timp de 60 de ani”!!! 
3
 - „Mitologia ţărilor scandinave – Norvegia, Danemarca (Dacia), Finlanda, Suedia, atesate 
şi pe ansamblu cu numele de Dacia, inclusiv în documentele Vaticanului, pe un larg interval 
de timp între secolele  IV-XIV – oferă alte mitonime care provin de la sacrul arhetip 
primordial Valah-Valah. Este suficient să amintim aici mitonimul Walhalla ca denumire 
pentru palatul paradisului ceresc germanic unde domnea zeul suprem Odhinn (a se citi 
Dokinn) şi ale cărui ajutoare erau Walkiriile împlinitoarele dorinţelor sale. Aici, a rămas 
neremarcat până astăzi faptul că pe poarta principală dinspre apus veghează ca expresie 
teologică a esenţei palatului simbolul reprezentat de imaginea CORBULUI şi a LUPULUI. 
Precizată fiind condiţia direcţională a privirii dinspre apus spre răsărit, care proiectează 
imaginea lupului şi a corbului pe Dacia de răsărit, tandemul celor două figuri explicitează 
alcătuirea stindardului dacic cu cap de lup, aşa cum apare şi pe columna lui Traian, unde 
penele sunt sugerate prin franjuri, dar mai ales aşa cum apare stindardul dacic pe recent 
publicatele imagini ale plăcuţelor de plumb de la Sinaia, unde sunt redate cu mare 
acurateţe penele şi chiar corpul de pasăre ataşate capului de lup. 
În acest fel reunirea LUP-CORB specifică stindardului dacic reprezintă simbolul care se 
exprimă în cuvinte prin sintagma Volco-Black, ca ilustrare a sintagmei teonimice 

DESĂVÂRŞIRII “ELITEI CELEST ARHANGHELICE”, ÎN/PRIN  
RĂZBOIUL CU DUHURILE RĂULUI (…prin alăturarea CELOR DOI 
CORBI/CELOR DOI CAVALERI DANUBIENI, se obţine o sinteză a 
Luminii şi a Întunericului, întru ETERNA DEMIURGIE COSMICĂ)!!! 
Iar “roşia bonetă frigiană” nu trebuie tratată cu emfază patriotică, ci, mai curând, 
cu rigurozitate hermeneutică: ea/”roşia bonetă frigiană” nu simbolizează, 
                                                                                                                                                                                           
arhetipale Vilah-Vilah. Citit şi Volco-Dlac, stindardul dacic cu cap de lup trebuie considerat 
SEMNUL HERALDIC al Marelui Dumnezeu, Întemeietorul lumii. Datorită marii sale 
vechimi sintagma teonimică arhetipală a mai cunoscut şi formele Vălcolac, Vărcolac sau 
VÂRCOLAC, aşa încât stindardul dacic ilustrând invariabil pe Întemeietorul lumii 
continuă să rămână semnul heraldic şi pentru VÂRCOLAC varianta utilizată astăzi, care 
datorită superficialităţii lexicologilor a fost înscrisă în dicţionare cu înţelesuri pe care nu le-
a avut, de fapt, niciodată. Ca o prelungire a înţelesului său iniţial, la anul 1435 se înregistra 
forma Volcul sacerdotem, după ce forma Volco-dlac cunoscuse forma Volcol-dac. Rezultă 
de aici că ceea ce numim astăzi stindardul dacic a fost la origine semnul heraldic al marilor 
preoţi numiţi ca şi Zeul VOLCODLACI sau VOLCOLDACI şi apoi DACI. Ca dovadă şi 
astăzi în limba cehă VLKODLAC înseamnă CONDUCĂTOR, iar în ierarhia bisericească 
VLĂ-DICĂ desemnează cel mai înalt rang. 
În bun acord şi cu alte date istorice, binomul heraldic Volk-Negru mai conduce şi la 
constatarea că majoritatea simbolurilor care includ culoarea neagră exprimă conştiinţa 
ascendenţei sacerdotal-dacice a celor care au creat sau au adoptat aceste simboluri. Ca 
exemplu, să amintim mai întâi numele lui Negru Vodă, descălicătorul Ţării Româneşti a cărui 
piatră de mormânt de la Curtea de Argeş conţine însemne ale centrul hiperborean dacic. Tot 
aici mai trebuie consemnat corbul din blazonul Corvinilor a căror origine dacică o afirmă 
Papa Pius al II-lea, dar şi istoricul ungur Bonifius care îi indică şi ginta numită maurovlahi, 
adică vlahii negri. Pornind de la asemenea exemple, considerăm că NEGRUL DACIC VA 
TREBUI INCLUS ŞI EL ÎN LISTA SIMBOLURILOR HERALDICE, necesare pentru 
înţelegerea STEMELOR CU NEGRI sau cu CAPETE DE NEGRI, prezente în întreaga 
Europă medievală, mai ales că rebusuri heraldice cu negri au fost atribuite şi marilor clerici. 
De fapt, utilizarea culorii negre ca determinativ dacic a ajuns la noi , venind de la începuturile 
istoriei. Întruchipând întregul neam pelasgic Pelasgos ca erou civilizator este născut din 
negrul pământ pe un vârf de munte acolo unde pământului nu i se  poate spune negru decât 
dacă este dacic. Din acelaşi motiv, Marea Daciei de est se numeşte Marea Neagră, iar 
Dunărea, MAREA AXĂ DACICĂ , îşi sprijină celălalt capăt pe munţii Pădurea Neagră, care 
pe temeiul străvechii sale apartenenţe la universul dacic a purtat şi numele de HERCYNIA 
SILVA,  provenind de la rădăcina HERC, asociată arhetipului VILAH” – cf. cercetător 
George Liviu Teleoacă, Stindardul  dacic  sau  Heraldica  Strămoşului Vârcolac  
Întemeietorul, în revista online Agero Stuttgart. 

neapărat, “lupta pentru cucerirea libertăţii” - ci, pur şi simplu, 
PIRICUL/FOCUL RESURECŢIONAL! 
Şi, da, CORBII RESURECŢIONALI (deci, şi APOTROPAICI!) “ÎNVING 
TOTDEAUNA”, EI SUNT ELITA SPIRITUALĂ/SACRALĂ CHTONIANO-
CELESTĂ, pentru că, fiind CEI DOI CAVALERI ZALMOXIENI, iniţial - ei 
se transfigurează, în semantica lor intimă şi evolutivă spiritual, în 
HRISTOSUL SOLAR, “PHOENIX” AL NEMURIRII – care, la rândul său, 
este ARHEU AL AMBIVALENŢEI SEMANTIC-COSMICE, aşa cum îl 
pictează şi Nicolae Grigorescu, la Mânăstirea Zamfira: UN-HRISTOS-TOT-
ANUL-ÎNTUNECAT, şi UN-HRISTOS-TOT-ANUL- LUMINAT! ! 
...De unde avem garanţia că strania biserică a Mânăstirii de la Corbii de Piatră4 nu 
a fost ridicată pe locul unui TEMPLU ZALMOXIAN5, al CELOR DOI 
CAVALERI ZALMOXIENI, pentru a nu se uita (pe de o parte) locul sacru, iar 
pe de altă parte, pentru a se marca evoluţia spirituală, desăvârşitoare, dinspre 
nivelul arhanghelic al lui Zalmoxis, spre cel Suprem Sacral, al Lui Hristos-
Dumnezeu?! 
...Vă mai amintiţi „Strigoii” Marelui Iniţiat, întru Neamul Românesc şi întru  
Tracologie (de către însuşi Nicolae Densuşianu!) -  MIHAI EMINESCU? 
„Pe-un jilţ tăiat în stâncă stă ţapăn, palid, drept, 
Cu cârja lui în mână, preotul cel păgân; 
De-un veac el şede astfel  de moarte - uitat , bătrân, 
                                                          
4
 -Cf. Maria Oprea, art. O enigmă a civilizaţiei dacice şi medievale: CORBII DE PIATRĂ: 
cel mai vechi lăcaş ortodox din România, în www.alar.ro. Dar şi: Dimitria Puchiu - specialist 
în bioterapie şi info-energetică, art. Triunghiul Iniţiatic: CETĂŢUIA, NĂMEŞTI, CORBII 
DE PIATRĂ – în www.travelinfinit.ro 
 
5
 - “Băiatul îmi arătă un caiet cu coperţi albastre, de plastic, în care sunt mai multe informaţii 
despre mânăstire. Aşa aflu cum, în 1512, monahia Magdalina, cu nume de mir Musa, 
proprietara moşiei de la Corbi, a reînfiinţat mânăstirea şi a închinat-o lui Neagoe Basarab. 
Cum aici a fost prima mânăstire de maici din Ţara Românească. Cum pictura e chiar mai 
veche, de prin veacul al XIV-lea, dar laăcaşul însuşi este mult mai baărân, căci cele două 
altare de piatră  trimit spre bisericile byzantine,  din secolul al X-lea, cu hram dublu, şi chiar 
spre bisericile rupestre din Cappadocia... Documentele nu se pot întoarce prea mult în timp, 
dar de bună seamă, aici a fost un loc sacru şi în perioada precreştină, CA DOVADĂ 
ALTARUL DACIC DIN CURTEA MÂNĂSTIRII” (s.n.) – cf. idem. 

În plete-i creşte muşchiul şi muşchiu pe al lui sân, 
Barba 'n pământ i-ajunge şi genele la piept. . . 
 
Aşa fel zi şi noapte de veacuri el stă orb, 
Picioarele lui vechie cu piatra 'mpreunate, 
El numără în gându-i zile nenumărate, 
Şi fâlfâe deasupra-i, gonindu-se în roate 
Cu-aripele-ostenite un alb ş'un negru corb”. 
...”Un alb ş'un  negru corb”...Subsemnatul a fost obsedat şi fascinat, o viaţă 
întreagă, de aceşti „DOI CORBI ÎNTR-UNUL”! Vom vedea, mai jos, de ce 
socotim noi  că sunt „doi corbi ÎNTR-UNUL”. 
...În toponimia zonei valahilor, există atâtea „toponimii ale CORBULUI”, încât ne 
şi  mirăm de ce nimeni nu s-a „scandalizat” şi „sesizat”: Corbu, comună în județul 
Constanța, Corbu, comună în județul Harghita, Corbu, comună în județul Olt, 
Corbu, comună în raionul Dondușeni, Republica Moldova, Corbu, sat în comuna 
Cătina, județul Buzău, Corbu, sat în în comuna Glodeanu-Siliștea, județul Buzău, , 
sat în județul Harghita , reședința comunei cu același nume,  sat în în comuna 
Teslui, județul Olt, Corbu, sat în județul Vaslui, Corbu, sat în județul Vâlcea etc. 
– precum şi nume compuse: Corbu Nou, sat în județul Brăila, Corbu Vechi, sat în 
județul Brăila – precum şi nenumărate derivate: Corbeni, Corbeşti, Corbeanca, 
Corbiţa… Lunca Corbului, Corbii de Piatră, Corbii Ciungi…! Dar şi 
toponimii “corbiere”, cu rezonanţă slavă: Voroneţ (“vorona” înseamnă “corb”!), 
Vorona Podu Corbului, Vorona Ostrovu Corbului, Vorona Mare Corbi etc. 
etc. Precum şi (cum să uităm!) o familie de eroi valahi ardeleni, familie 
voievodală, princiară şi regală: CORVINEŞTII6!  
                                                          
6
 - “Pe blazonul familiei Corvinilor este inscripţionat un corb, care ţine în cioc un inel de aur. 
Atribuirea acestui simbol al familiei are o legendă. Se spune cã Ioan de Hunedoara era fiu 
nelegitim al lui Sigismund de Luxemburg, rege al Ungariei, cu o frumoasă femeie din Ţara 
Haţegului, pe nume Elisabeta. 
 
Pentru a o feri de necinste, regele îi dă de soţ pe unul din vitejii săi, Voicu, dăruindu-I, 
totodatã, şi un inel,  dar pentru copilul nenăscut, cu scopul de a fi recunoscut, atunci când va 
creşte şi va merge la curtea regală. În timpul unei călătorii, făcute de familia lui Voicu, 
poposind pentru a prânzi, inelul este uitat pe o margine a ştergarului pe care erau puse 
merindele. Un corb, atras de strălucirea inelului, îl fură încercând să plece cu el. Copilul Ioan 
de Hunedoara ia un arc şi săgeteazã corbul, recuperând astfel inelul. Atunci când creşte şi 
ajunge la curtea regală, povesteşte aceastã păţanie, iar regele, impresionat de această istorie, 

 “CORBI” şi iarăşi “CORBI”! Avem senzaţia (şi nu credem că doar atât!) că o 
Românie întreagă stă sub semnul CORBULUI – pasăre-HIEROGLIFĂ a Celei 
mai Înalte Sacralităţi. Până şi PAJURA devine, în acet context şi din această 
perspectivă, un simbol “de mâna a doua”, sărăcit semantic! De aceea, muntenii 
trebuie să fie mândri când stema lor este tălmăcită în sensul CORBULUI 
CRUCIAT, iar nu (neapărat) al PAJUREI CRUCIATE! Ori, poate, PAJURA va 
fi fiind ipostaza diurnă/celestă a CORBULUI RESURECŢIONAL! Dar tot prea 
puţin este/ar fi…”DOI CORBI ÎNTR-UNUL” înseamnă DUBLU, din punct de 
vedere şi mitologico-arheic, şi heraldic! Cercetătorul GEORGE LIVIU 
TELEOACĂ ne sugerează, într-o scrisoare, cu bun argument, că, de fapt, 
Pajura/Acvila este, în realitate şi pentru împlinirea semanticii ei sacral-
mitologice (în simbolistica europeană), BICEFALĂ/BIVALENTĂ, şi ea! – “de 
tipul yin-yang”!!! 
…Noi am rămas pe gânduri, când, cu mulţi ani în urmă,  un amic ne-a spus că a 
copilărit la…”CORBII CIUNGI”7! Cum, adică, să se cheme “corbi CIUNGI”? 
Ce, au mâini?  
                                                                                                                                                                                           
decide ca simbolul familiei hunedorenilor sã fie corbul cu inel de aur în cioc. 
 
De altfel, şi numele familiei provine din latinescul “Corvus”, care înseamnă “Corb”, o pasăre 
care simboliza cu totul altceva, în evul mediu, şi anume înţelepciunea şi longevitatea” – cf. 
site-ul Muzeului Castelului Corvinilor. 
 
7
 -Există şi legende, în legătură cu originea acestei denumiri. În revista online Incertitudini, din 
1 februarie 2010: „Se zice că, demult, un mare domn, tata zicea că ar fi vorba de Vlad Țepeș - 
ar fi trecut, într-o noapte smolită și ploioasă, pe la hanul aruncat pe spinarea unui dâmb. 
Crâșmărița - frumoasă foc! Ca toate crâșmărițele!  Pentru că vinul era dulce și mersul 
Stanchii amețitor, domnul a mai trecut și-n alte nopți. I-a cerut femeii să-l aștepte.  
Credincioasă. Seară de seară. Cu lampa aprinsă. Într-o noapte de toamnă lipicioasă,  
întunecată de nu se mai vedea nici coșul hanului, s-a auzit  tropot de cal strunit. Nemâncat și 
obosit , Domnul a bătut în geam. Căuta odihnă în bratele gazdei. Femeia își uitase 
promisiunea. Hanul era plin de drumeți.  Și-au plătit scump plăcerea de a bea vin la Vadu’ 
Stanchii. Le-au fost tăiate brațele . De la coate. Și aruncate corbilor.  În toate părtile. De 
atunci, cele două sate vecine se numesc CORBII CIUNGI.  Și CORBII MARI” – dar şi în 
revista Familia, Anul XVIII, nr. 50, 1882, p. 602: „Tot tata ne spunea că, într-una din nopţi, 
când Vodă venise la jupâniţă, streja palatului, care era numi din locuitori din satul Corbii 
Mici, nu şciu ce i-ar fi făcut calului lui Vodă, căci când Vodă a plecat dimineţa la Târgovişte, 
şi când era aprope să intre în oraş, ar fi crepat calul şi cercetându-se pricina acestei 
întâmplări, s-ar fi dovedit că ea venea de la streja palatului din Corbii Ciungi, care nu şciu ce 
făcuseră calului. Atunci Vodă, care ţinea tot atât de mult la cal, ca şi la jupâniţa din palatul de 
la Corbii Ciungi, în superarea sa cea mare, pune de taie degetele de la amândoue mânile 

Apoi, treptat, ne-am dat seama că acest toponimic straniu vorbeşte despre nişte 
divinităţi antropomorfe – sau, mai exact, despre O SINGURĂ ZEITATE,  CU 
DUBLĂ IPOSTAZIERE (“DOI CORBI ÎNTR-UNUL”!), dublu orientată 
funcţional, precum ne zice şi Eminescu: în loc de “alb şi negru corb”, aici se 
spunea despre “corbul de mâna dreaptă” şi “corbul de mâna stângă” (reuniţi în 
HIEROGLIFA-ZALMOXIS!)  – adică, “dreapta” însemnând “alb-lumină-zi”, 
iar “stânga” însemnând “negru-întuneric-noapte” (pentru că, da, 
HIEROGLIFA-ZALMOXIS NE LEAGĂ, EGAL, DE CHTONIAN, CÂT  ŞI 
DE CELEST!). Dar, fiind ei “ciungi”, acesta era  semnul transfigurării “mâinii” 
umane în…”ARIPĂ DIVINĂ”! (…cum se petrec  lucrurile cu orişice “dispariţie”, 
din câmpul senzorialului uman: ea devine “re-apariţie”, pe o treaptă categoric 
superioară spiritual: în câmpul supra-senzorial SPIRITUAL-DIVIN!). 
 “Aripa Luminii” şi “Aripa Întunericului”, care va să zică!  
…Şi, abia atunci, noi am făcut legătura, mental şi întru Duh, cu Zalmoxis, care se 
ipostaziază în hieroglifa CELOR DOI “DALBI PRIBEGI-GEMENI” – zeităţile 
trace  APOLLON-Zeul Luminii Diurne  şi ARTEMIS-Zeiţa Luminii 
Nocturne! 
 “DOI CORBI ÎNTR-UNUL” – Lumină şi Întuneric, reunite întru ETERNĂ 
DEMIURGIE!!! 
Amintiţi-vă de lupta lui GREUCEANU cu “tat-al zmeilor”8 – când apare (s-ar 
zice!) un CORB (de fapt, sunt “DOI CORBI ÎNTR-UNUL”!): 
“Şi se luptară, şi se luptară, până ce ajunse vremea la nămiezi, şi osteniră. 
Atunci trecu pe dasupra lor un corb, carele se legăna prin văzduh şi căuta la 
lupta lor. Şi văzându-l, zmeul îi zise: 
- Corbule, corbule, pasăre cernită, adu-mi tu mie un cioc de apă şi-ţi voi da de 
mâncare un voinic, cu calul lui cu tot. 
Zise şi Greuceanu: 
- Corbule, corbule, mie să-mi aduci un cioc de apă dulce, căci eu ţi-oi da de 
mâncare trei leşuri de zmeu şi trei de cal. 
                                                                                                                                                                                           
tuturor bărbaţilor din Corbii Mici şi în urma acestei întemplări, s-a numit satul nostru Corbii 
Ciungi”. Oricum, satul era legat de numele CORBULUI şi cu degetele bărbaţilor tăiate, şi cu ele 
tefere! Înseamnă că şi la Corbii Ciungi este posibil să fi existat un complex sacerdotal zalmoxian, 
cândva... demult, tare demult! 
8
 -Petre Ispirescu, Prâslea cel Voinic şi merele de aur, EPL, Bucureşti, 1962, pp.135-136. 

Auzind corbul aceste cuvinte, aduse lui Greuceanu un cioc de apă dulce şi îi 
astâmpără setea; căci însetoşaseră, nevoie mare. Atunci Greuceanu mai prinse 
la suflet, şi, împuternicindu-se, unde ridică, nene, o dată pe zmeu, şi trântindu-
mi-l, îl băgă în pământ până în gât şi-i puse piciorul pe cap, ţinându-l aşa. Apoi 
îi zise: 
- Spune-mi, zmeule spurcat, unde ai ascuns tu soarele şi luna, căci azi nu mai ai 
scăpare din mâna mea (…). Atunci zmeul, tot mai nădăjduindu-se a scăpa cu 
viaţă dacă îi va spune, zise: 
- În Codru Verde este o culă. Acolo înăuntru sunt închise. Cheia este degetul 
meu cel mic de la mâna dreaptă. 
Cum auzi Greuceanu unele ca acestea, îi reteză capul, apoi îi tăie degetul şi-l luă 
la sine. 
Dete corbului, după făgăduială, toate stârvurile, şi, ducându-se Greuceanu la 
cula din Codru Verde, deschise uşa cu degetul zmeului şi găsi acolo soarele şi 
luna. Luă în mâna dreaptă soarele şi în cea stângă luna, le aruncă pe cer şi se 
bucură cu bucurie mare”. 
 
De observat că (dincolo de europeneasca fixaţie/”modă” necrofagă, a 
CORBULUI “CERNIT”, stabilită printr-o tradiţie …“ciungă”!) -  există, de fapt, 
după schema funcţională vasilelovinesciană şi guénonistă (a lui penia/vs/poros  - 
adică, gol/vs/plin): 
a-un CORB-POROS, care ADUCE “un cioc de apă dulce”, lui Greuceanu – şi 
b-un CORB-PENIA, care NU ADUCE   “un cioc de apă dulce”, “tatălui 
zmeilor”! 
Şi nu este o simplă speculaţie de-a noastră, de tip sofistic! Ce anume era în joc, ce 
“miză” avea bătălia dintre Greuceanu şi zmei? Bivalenţa 
complementară/hierogamică şi cosmic-arheică: SOARELE şi LUNA! Adică, 
“miza” cosmic-arheică este Cuplul/BIVALENŢA LUMINICĂ: APOLLON şi  
ARTEMIS, “DALBII GEMENI COSMICI”! Deci, CORBUL este Duhul celor 
“DOI GEMENI COSMICI” – care îl ajută pe Greuceanu SĂ REFACĂ 
SINTEZA COSMICĂ! Pentru că, în definitiv, ce şi câtă răsplată primeşte 
CORBUL, “aspirată”, pentru îngurgitare (şi viitoare regurgitare soteriologică!), 
“extrasă”, pentru lustraţia lumii, din karma lui Greuceanu? “TREI LEŞURI DE 
ZMEU ŞI TREI DE CAL” ! Pe de o parte – Treimea Funcţional-Sacrală: 
TEZĂ, ANTITEZĂ şi SUPREMA/COSMICA SINTEZĂ! Pe de altă parte, 
avem “trei leşuri de ZMEU” şi “trei leşuri de CAL”. CALUL este animal 
SOLAR şi PSIHOPOMP: “leşul calului” înseamnă ANULAREA/BLOCAREA 
TRECERII SPRE ALTCEVA! E rău? Nu, pentru că, în urma acestui veritabil 
“Armaghedon”/”zmeomahie” – s-a restaurat STAREA PARADISIACĂ (de 

Supremă Sinteză Cosmică!), deci nu mai este nevoie de trecere, undeva, spre 
ceva-altceva – căci este vorba despre ELIBERARE NU “SPRE”, CI “ÎNTRU” 
STAREA DIVINĂ! Iar “trei leşuri de ZMEU”? “Zmeul” este “cel de pe tărâmul 
celălalt”, dar nu tărâm celest, pentru că “se coboară”, eventual prin intermediul 
FÂNTÂNII! Descensionalul/STÂNGA (zmeu) este LUNAR/FUNEBRU, tot aşa 
cum ascensionalul/DREAPTA (Greuceanu) este SOLAR/RESURECŢIONAL – 
iar îngurgitarea lor de către CORBUL-DRAGON LUSTRANT-
SOTERIOLOGIC nu doar că produce lustraţia lumii, ci şi reface (“DOI CORBI 
ÎNTR-UNUL”!) Suprema Sinteză Cosmică: PARADISUL! 
…Dubla funcţionalitate (şi iconicitate! – precum Cei Doi ŞERPI DE 
FOC/DRAGONI DE FOC alchimici, care se împletesc-luptă între ei şi, apoi, 
într-o apoteoză finală, îmbrăţişează, la modul demiurgic, CADUCEUL LUI 
HERMES!) este perceptibilă chiar în aceeaşi ipostaziere, aceea a lui Apollon: 
“După ce au petrecut trei ani în Carpaţi (n.n.: întru moarte şi ÎNVIERE!), 
Gemenii Divini (n.n.: Apollon şi Artemis) au părăsit STÂNA (n.n.: toposul 
paradisiac) de la Arsena (Râşnov) şi au trecut munţii (n.n.: ÎNĂLŢAREA LA 
CERURI!), închinându-se şi la ruinele templului lui Orfeu (<<Sfinxul >> şi 
<<Babele>>), precum şi la peştera (Ialomicioarei), unde se retrăsese cândva 
profetul (n.n.: Zalmoxis-“Doi CORBI Într-Unul”!). (…) Ca să nu fie 
recunoscut, Apollon şi-a pus o glugă peste faţă, spre a nu i se vedea semnele de 
la căderea tragic din Stejar (n.n.: Copacul Răstignirii şi al Învierii Lui 
ZALMOXIS!). De atunci, zeului i s-a spus şi CHAR-NABUTAS (Domnul 
Nevăzut/Întunecat, Negru), sau CAP-NABOTAI (Chip/Cap 
Nevăzut/Ascuns/Mascat [n.n. Apollon îşi recuperează, pentru SUPREMA 
SINTEZĂ ALCHIMICĂ, numită “CAP-DE-CORB”/ÎNVIEREA CEA 
VEŞNICĂ, ÎN DUH - şi Chipul NOCTURN-SELENAR-
GERMINATIV/”ARTEMIS”!!!]. (…) Astfel, oastea a pornit spre răsărit (n.n.: 
mişcare regresivă/”regressus ad uterum”/-recuperativă  de Stare 
PARADISIACĂ!) (…). În fruntea luptătorilor înaintau COPIII 
CERULUI/”DALBII PRIBEGI/DALBII GEMENI”. De atunci, geţii i-au 
consacrat pe cei doi Zalmoxis ca zei ai războiului (n.n.: funcţia soteriologico-
apotropaică/”exorcizatoare”!). Numele lor apare – sub forma ZOLMXES (sic!) – 
pe un vârf de lance, descoperit la Torcello, lângă Veneţia” (cf. Adrian Bucurescu, 
Dacia secretă, Editura Arhetip, p. 99). 
…ZALMOXIS (hieroglifa lui: “CEI DOI CAVALERI DANUBIENI”/”DOI 
CORBI ÎNTR-UNUL”, sub semnul dublu funcţional al CORBULUI  - 
NOCTURN/GERMINATIV-(aparent) FUNEBRU ŞI DIURN-
PIRIC/RESURECŢIONAL, EGAL!) – …ZALMOXIS,  vestitorul Lui Hristos 

-  Cel Alb şi Cel Negru, EGAL…”cu moarte pre moarte călcând, şi celor din 
mormânturi, VIAŢĂ ETERNĂ dăruindu-le” (…”dăruind” la modul 
soteriologic, restaurând/recuperând starea/sinteza/esenţa spiritual-
paradisiacă/divină, a Omului…)!  
                                                                   prof. dr. Adrian Botez 
 
 
 
